Iban Mayoz

Iban Mayoz Etxeberria (Donostia, 1981eko irailaren 30a - ) euskal txirrindularia da. 2004an txirrindularitza profesionalean debutatu zuen Relax-Fuenlabrada taldearekin. Umea zela, Urrestillan bizi zen.

Kirol ibilbidea 
Iban Mayozek 2004an hasi zuen bere ibilbide profesionala Relax-Bodysol taldean eta 2005ean Relax-Fuenlabradarekin fitxatu zen. 2006an Euskaltel-Euskadi ProTour taldeak kontratatu zuen eta 2006ko Italiako Giroan parte hartu zuen talde honekin.

2007. urtearen amaieran, Euskaltelek ez zion kontratua berritu eta Karpin Galicia taldean sartu zen. 2008. urtean, Andaluziako Itzulian (8.) eta Errioxako Itzulian (9.) ohorezko postuak lortu zituen eta Euskal Herriko Itzuliko tarteko helmugen saria eskuratu zuen.

2010ean Footon-Servetto ProTour taldean sartu zen eta urte horretako Italiako Giroan 22. postuan amaitu zen. Frantziako Tourrean parte hartzen ari zelarik, hiru saihets hautsi zituen erorketa batean eta lasterketa utzi behar izan zuen.

Palmaresa 
2000
 3. Itsasondoko Sarian
 3. Gurutze Deuna Sarian
2002
 Sollube Zirkuitua
 2. Oñati Sarian
2008
 8. Andaluziako Itzulian
 9. Errioxako Itzulian
 Euskal Herriko Itzuliko tarteko helmugen sailkapena
 Euskal Bizikletako tarteko helmugen sailkapena

Sailkapen orokorra Itzuli Handietan 

—: ez zuen parte hartuUT: utzi, ez zuen amaitu

Taldeak

Kanpo estekak 

Gipuzkoako txirrindulariak
Azpeitiarrak